ধারনা তখনো ছিল অস্পষ্ট । সে দিনের অনুষ্ঠানেও কোন ধর্মীয় অনুভূতি নিয়ে আমার তিনটিলাতে যাওয়া নয়,নয় বা পূণ্য সঞ্চয়ের বাসনা নিয়ে,সেদিন আমার যাওয়াটা ছিল একমাত্র তিনটিলা ভ্রমন আর সুযোগ হলে বনভান্তে নামধারী বন সাধককে এক নজর দেখার চেষ্টা করা । রাঙ্গামাটি থেকে যাত্রাকালীন প্রকৃতির যে অবস্থা তিনটিলাতে গিয়েও সে একই অবস্থা । বেলা ১.০০ টার দিকে আমরা তিনটিলাতে পৌঁছলাম । পৌঁছে মনে হলো বিশাল এক মেলায় এলাম । যেদিকে তাকাই লোকে লোকারণ্য,নারী পুরুষের সমান সংখ্যায় ভর্তি সমস্ত পথঘাট,বাসাবাড়ী এমনকি পথের ছোট ছোট ঝুপড়িগুলোও । বৃষ্টি থামার লক্ষণও দেখা যাচ্ছেনা । আমরা তিনজন জ্ঞান জ্যোতির পদাঙ্ক অনুসরন করতে লাগলাম । সে সোজা তাদের এক আত্মীয়ের বাসায় আমাদের তুললো,সেখানে মধ্যাহ্ন ভোজনপর্ব সেরে আমরা অনুষ্ঠানস্থলে যাবার প্রস্তুতি নিলাম । বাড়ীর আঙিনার বাইরে পা রাখার সুযোগ নেই,বৃষ্টি আর মানুষের ঢল আমাদের অনুষ্ঠানস্থলে যাবার এক বিশাল অন্তরায় সৃষ্টি করলো । আমি সম্পূর্ণ নতুন ,কোন্‌ দিকে বিহার বা কোন দিকে অনুষ্ঠান তার দিক নির্নয় করার মত অবস্থা তখন আমার ছিলনা । মাথার উপরে ঘন কালো মেঘ আর ঝুপঝুপ বৃষ্টি,সামনে পেছনে মানুষ আর মানুষ । আমাদের হাতে ছিলনা কোন ছাতা বা বিকল্প পোশাক,এ কারনে বৃষ্টি থামানোর প্রানান্ত চেষ্টা আমাদের । এমনি অবস্থায় আমরা বিহার থেকে সম্ভবতঃ দু-তিনশ গজের মতো দূরত্বে থাকতেই সব অনুষ্ঠান শেষ হয়ে গেছে শুধুমাত্র